Diari Oficial de la Generalitat Valenciana


Sumari del DOGV 3662, del 10-01-2000 (1999/10774)

RESOLUCIÓ de 25 de novembre de 1999, de la Conselleria d'Indústria i Comerç, per la qual es declara aigua mineroindustrial la procedent del brollador núm. 1 i el brollador núm. 2, situats al paratge Las Ventanas, termes municipals d'Orihuela i Albatera, respectivament, de la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10356


Data del document
:   25-11-1999

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * aigua mineral
    * aigua subterrània
    * empresa privada

RESOLUCIÓ de 25 de novembre de 1999, de la Conselleria d'Indústria i Comerç, per la qual es declara aigua mineroindustrial la procedent del brollador núm. 1 i el brollador núm. 2, situats al paratge Las Ventanas, termes municipals d'Orihuela i Albatera, respectivament, de la província d'Alacant. [1999/X10441]
  
Vist l'expedient de sol·licitud de declaració d'aigua mineroindustrial, instat davant el Servei Territorial d'Indústria i Energia d'Alacant per la senyora Mari Carmen Segura García amb DNI núm. 05230005.
  
Vistos la Llei 22/1973, de Mines, i el Reial Decret 2.857/1978, pel qual s'aprova el Reglament General per al Règim de la Mineria.
  
Atés que de conformitat amb l'article 39.2 de l'esmentat Reglament General el Servei Territorial d'Indústria i Energia d'Alacant va procedir a efectuar les publicacions en el Boletín Oficial del Estado i en el Butlletí Oficial de la Procincia d'Alacant, sense que durant el termini d'informació pública s'hi hagen presentat al·legacions.
  
Vistos els informes de l'Institut Tecnològic Geominer d'Espanya amb eixida el dia 14 d'abril de 1997, en els quals estableixen que a la vista de les anàlisis realitzades i sota el punt de vista fisicoquímic les aigües procedents del brollador núm. 1 i el brollador núm. 2 als termes municipals respectius d'Orihuela i Albatera (Alacant) podran ser declarades aigües mineroindustrials.
  
Atés que en els indicats informes es posa de manifest que si l'ús d'aquelles aigües és per a l'obtenció de sals o salmorres comestibles, l'autoritat sanitària haurà de pronunciar-se respecte d'alguns paràmetres.
  
Vist l'informe de data 26 de juny de 1997 de la Direcció General de Salut Pública en el qual s'indica que «tenint en compte que la utilització de les aigües és per a l'obtenció de sals o salmorres comestibles, s'emet informe desfavorable per a aquesta finalitat, ja que se sobrepassen quant als paràmetres plom i amoni els nivells tolerats en el Reial Decret 1.424/1983, de 27 d'abril, pel qual s'aprova la reglamentació tecnicosanitària per a l'obtenció, circulació i venda de la sal i les salmorres comestibles».
  
Vist l'informe de data 7 d'abril de 1998 del Servei Territorial d'Indústria i Energia d'Alacant, aquesta Conselleria d'Indústria i Comerç resol:
  
Declarar aigua mineroindustrial la procedent del brollador núm. 1 i el brollador núm. 2, coordenades U.T.M., x = 679.675, y = 4.234.265; x = 679.725, y = 4 .234.015 situats al paratge Las Ventanas, termes municipals d'Orihuela i Albatera, respectivament, de la província d'Alacant, tenint en compte que no és factible la utilització d'aquelles aigües per a l'obtenció de sals o salmorres comestibles.
  
La present resolució és definitiva en via administrativa i contra ella podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que s'estime procedent.